Rejtegethetőek lesznek az instagramos történetek
Nem kell az összes sztorit minden követőnek látnia.
A többek közt az Instagram androidos mobilappjának a kódjában is folyamatosan kutakodó Jane Manchun Wong felfedezte, hogy a képmegosztó egy hasznos újítással készül a felhasználók számára, hamarosan lehetőség lesz a kiposztolásuk után 24 órával eltűnő történetek közönségének a testre szabására.

Egyelőre igencsak fapados a szűk körben már nyilvánosan is tesztelni kezdett lehetőség, csak azt lehet kiválasztani egyesével, hogy a követők közül kiknél nem jelenhetnek meg a történetek.

Ez erősen limitálja a funkció hasznosságát, valószínűleg jobb volna, ha követőket tartalmazó csoportokat tudnának létrehozni a felhasználók, és ez alapján választhatnák ki, hogy kik láthatják a nem mindenkinek szánt történeteiket.

Pár tucat követő esetén is rendkívül fárasztó lehet egyenként kiválogatni, hogy kik elől maradjanak rejtve a sztorik, jelen formájában nem kényelmes és praktikus az elképzelés.

TOVÁBBI CIKKEK A ROVATBÓL

-   Az okostelefonok bemérésével követné a koronavírus terjedését az amerikai kormány
-   A Microsoft is bezárta a boltjait a koronavírusra tekintettel
-   A brit mobilszolgáltatókat is kiütheti a hirtelen, koronavírus miatti otthoni munkavégzés

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
Tech Instagram magánszféra közösségi média